Παΐσιος Α΄

Ο Παΐσιος Α΄ ήταν Οικουμενικός Πατριάρχης κατά τα έτη 1652-1653 και 1654-1655.

Βιογραφικά στοιχεία
Καταγόταν από τη Λέσβο. Διετέλεσε Μέγας Πρωτοσύγκελλος του Πατριαρχείου. Στις 16 Φεβρουαρίου 1642 εξελέγη Μητροπολίτης Εφέσου και στις 12 Απριλίου 1645 Λαρίσης.

Τον Ιούλιο του 1652 εξελέγη Οικουμενικός Πατριάρχης, διαδεχόμενος τον Αθανάσιο Πατελάρο. Τον Ιούλιο του 1653 επαύθη ή παραιτήθηκε λόγω των σοβαρών προβλημάτων που δημιουργούσε το βαρύ χρέος του Πατριαρχείου και αποσύρθηκε στη Χάλκη. Τον Μάρτιο ή αρχές Απριλίου του 1654 επανεξελέγη. Στη δεύτερη αυτή Πατριαρχία του επικύρωσε απόφαση συνόδου της Ρωσικής Εκκλησίας περί αναθεώρησης των εκκλησιαστικών βιβλίων.

Καθαιρέθηκε το Μάρτιο του 1655 και τον Αύγουστο του ίδιου έτους του δόθηκε «εις ζωαρκείαν» η Μητρόπολη Κυζίκου και κατόπιν και η Μητρόπολη Εφέσου. Πέθανε (πιθανότατα στη Χάλκη) περί το 1688.

Υποσημειώσεις και παραπομπές

Υποσημειώσεις

Παραπομπές

Πηγές
 
 
 

Μητροπολίτες Εφέσου
Μητροπολίτες Κυζίκου
Μητροπολίτες Λαρίσης
Πατριάρχες Κωνσταντινουπόλεως
Επίσκοποι του 17ου αιώνα